Az 1908-1910 között épített függőhíd 20 méter magas gránit kapuzatával Wrocław és Lengyelország egyik legszebb hídja. A hidat az 1410-es grünwaldi csatáról nevezték el, ahol a lengyel és litván seregek győzelmet arattak a Német Lovagrend felett. A hidat korábban "Kaiserbrücke" (német; „Császár híd”) illetve "Freiheitsbrücke" („Szabadság híd”) néven ismerték. Az átkelőt Richard Plüddemann tervezte, a híd átadására 1910. október 10-én került sor, II. Vilmos német császár jelenlétében.